
REFERAT

privind modificarea Hotărârii Consiliului Local al Municipiului Timişoara nr. 156/21.12.2004 privind atribuirea directă printr-un contract de concesiune a unor bunuri către
S.C. Administrarea Domeniului Public S.A.  şi a Contractului de concesiune nr. 94/18.01.2005

Prin Hotărârea nr. 156/21.12.2004, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe perioada 01.01.2005 – 31.12.2015, a unor bunuri, în schimbul unei redevenţe lunare de 1 % din cifra de afaceri obţinută din exploatarea obiectului concesiunii.

În urma acestei Hotărârii s-a încheiat între Municipiul Timişoara şi S.C. Administrarea Domeniului Public S.A. Contractul de concesiune nr. 94/18.01.2005.
Ţinând cont de faptul că s-a propus spre aprobarea Consiliului Local un nou Regulament de funcţionare a sistemului de parcare a autovehiculelor în Municipiul Timisoara care să asigure eficient îndeplinirea tuturor obiectivelor pe care şi le propune un sistem de parcare şi de asemenea, să aibe efect direct sau indirect, asupra calitatii vietii si asupra calitatii mediului prin reducerea poluarii, se impune şi modificarea HCLMT nr. 156/21.12.2004 şi implicit a contractului de concesiune.
Propunerile de modificare şi completare a noului Regulament vizează, în principal, măsuri imediate care sunt necesare pentru a stopa evoluţia unor fenomene. Aceste măsuri privesc modul în care se administrează locurile de staţionare prin mijloace curente şi au ca scop îmbunătăţirea situaţiei:

- reconfigurarea sistemului de parcare prin zonificarea acestuia pentru o mai bună administrare a locurilor de parcare existente pe raza municipiului si pentru crearea de venituri la bugetul local;
- modernizarea sistemului de plata pentru parcare prin SMS;
- utilizarea cât mai eficientă a locurilor de parcare existente;
- oferta de taxare prin mijloace moderne: telefonie mobilă;

Conform noului Regulament de funcţionare a sistemului de parcare a autovehiculelor, propus spre aprobarea Consiliului Local, Municipiul Timisoara a fost împărţit în trei zone tarifare – zona I roşie, zona II – galbenă şi zona III – albastră. Astfel, în funcţie de cele trei zone tarifare au fost stabilite tipuri de abonamente pentru fiecare zonă în parte,etc. de asemenea s-a schimbat denumirea sistemului din TELPARK în TIMPARK.
De asemenea, au fost scoase din sistemul de parcare cu plată anumite străzi pe care este instituit acest sistem (străzi care fac parte din bunurile date în concesiune către S.C. Administrarea Domeniului Public S.A. Timişoara), respectiv: Pestalozzi, Calea Martirilor, Vasile Pârvan, Bvd. Dambovita, Liviu Rebreanu, Corbului, Victor Vlad de la Marina, Mărăşeşti, 1 Decembrie, Cluj, Ghe. Doja, T. Grozăvescu, F. Liszt, Piaţa Mărăşti, F. Mercy, I. Vacarescu. 

Mai mult, am constatat faptul că durata concesiuni prevăzută în HCLMT nr. 156/21.12.2004 (01.01.2005 – 31.12.2015) diferă faţă de durata concesiunii prevăzută în Contractul nr. 94/18.01.2005 (10 ani, începând de la data de 01.01.2005).
Ţinând cont de cele prezentate, propunem modificarea HCLMT nr. 156/21.12.2004, astfel:
- se înlocuieşte Anexa 1 prevăzută la art. 1din HCLMT nr. 156/21.12.2004 cu Anexa la prezenta hotărâre, în ceea ce priveşte bunurile date în concesiune.
- aprobarea actului adiţional la Contractul de concesiune nr. 94/18.01.2005, conform Anexei 2.

